《浣溪沙·独鸟冲波去》
清代·朱孝臧

独鸟冲波去意闲，坏霞如赭水如笺。为谁无尽写江天。
并舫风弦弹月上，当窗山髻挽云还。独经行处未荒寒。

作者简介：朱孝臧（1857~1931）晚清四大词家之一。一名祖谋，字古微、藿生，号沤尹、彊村，浙江归安（今吴兴县）人。光绪八年举人，次年进士，历官编修、侍讲学士、礼部侍郎。光绪三十年出为广东学政，因与总督龃龉，引疾辞官。民国二十年卒于上海。朱孝臧始以能诗名，为京官时，与王鹏运交，弃诗而专攻词。词作“融诸家之长，声情益臻朴茂，清刚隽上，并世词家推领袖焉。诗能入品。”著有词集《彊村语业》二卷，身后其门人龙榆生为补刻一卷，收入《彊村遗书》。